sukhrobnurali/uzbek-legal-corpus huggingface dataset:
Texnik vositalarni oʻlchash vositalari va sinash vositalari jumlasiga kiritish mezonlarini tasdiqlash haqida
(order, 2020-10-09)

Oʻzbekiston Respublikasining “Metrologiya toʻgʻrisida”gi Qonuni va Vazirlar Mahkamasining 2004-yil 5-avgustdagi 373-sonli “Oʻzbekiston davlat standartlashtirish, metrologiya va sertifikatlashtirish agentligi tuzilmasini takomillashtirish va uning faoliyatini tashkil etish toʻgʻrisida”gi qaroriga muvofiq buyuraman: 1. Texnik vositalarni oʻlchash vositalari va sinash vositalari jumlasiga kiritish mezonlari ilovaga muvofiq tasdiqlansin. 2. Mazkur buyruq rasmiy eʼlon qilingan kundan eʼtiboran uch oy oʻtgach kuchga kiradi. Ushbu Mezonlar “Metrologiya toʻgʻrisida”gi Oʻzbekiston Respublikasi Qonunining 7-moddasiga muvofiq, texnik vositalarni oʻlchash vositalari va sinash vositalari jumlasiga kiritishda qoʻllaniladi. 1. Quyidagilar texnik vositalarni oʻlchash vositalari jumlasiga kiritish mezonlari hisoblanadi: oʻlchashlarni amalga oshirish maqsadida qoʻllanilishi; qiymatlari maʼlum vaqt davomida oʻzgarmas deb qabul qilinadigan normalangan metrologik xususiyatlarga ega boʻlishi; oʻlchash natijalarining qonunlashtirilgan birliklarda belgilab qoʻyilgan aniqlikda boʻlishini taʼminlashi; kattalik birliklari, kattalik birliklarining karrali yoki ulushli qiymatlarini saqlash, uzatish va qayta tiklash imkonining mavjudligi; mexanik, elektrik, optik, fizik-kimyoviy, elektron tamoyilda (tamoyillarda) ishlashi; normativ-huquqiy hujjatlar va texnik jihatdan tartibga solish sohasidagi normativ hujjatlarning talablariga muvofiqligi. 2. Quyidagilar texnik vositalarni sinash vositalari jumlasiga kiritish mezonlari hisoblanadi: sinashlarni amalga oshirish maqsadida qoʻllanilishi; qiymatlari maʼlum vaqt davomida oʻzgarmas deb qabul qilinadigan normalangan texnik tavsiflarga ega boʻlishi; oʻlchash natijalarining qonunlashtirilgan birliklarda belgilab qoʻyilgan aniqlikda boʻlishini, shuningdek sinash natijalarining ishonchliligini taʼminlashi; mexanik, elektrik, optik, fizik-kimyoviy, elektron tamoyilda (tamoyillarda) ishlashi; normativ-huquqiy hujjatlar va texnik jihatdan tartibga solish sohasidagi normativ hujjatlarning talablariga muvofiqligi. 3. Quyidagilar oʻlchash vositalari va/yoki sinash vositalari hisoblanmaydi: asosan indikator funksiyasiga ega boʻlgan, natijalari oʻlchash va/yoki sinash natijalari hisoblanmaydigan, faqat dastlabki baholash uchun qoʻllanadigan texnik vositalar; faqat oʻlchash va/yoki sinash natijalari haqida axborot uzatish funksiyalarini bajaradigan texnik vositalar.
Oʻzbekiston Respublikasi Prezidentining “Toshshahartransxizmat” uyushmasi hamda Toshkent shahar hokimligi Yoʻlovchi transportining barcha turlari harakatini litsenziyalash va muvofiqlashtirish departamenti faoliyatini tashkil etish toʻgʻrisida” 2006-yil 18-yanvardagi PQ–262-sonli qaroriga oʻzgartish kiritish toʻgʻrisida
(resolution, 2016-09-29)

Oʻzbekiston Respublikasi Prezidentining “Toshkent shahrida yoʻlovchi tashish transportini tashkil etish tizimini yanada takomillashtirish chora-tadbirlari toʻgʻrisida” 2013-yil 9-oktabrdagi PQ-2048-sonli qaroriga muvofiq hamda shahar yoʻlovchi transporti tashkilotlarining daromadlarini oshirish orqali ularning moliyaviy-iqtisodiy holatini yanada mustahkamlash, yoʻlovchilar uchun qulayliklar yaratish va yoʻlovchilar tashish sifatini yaxshilash maqsadida: 1. Oʻzbekiston Respublikasi Prezidentining “Toshshahartransxizmat” uyushmasi hamda Toshkent shahar hokimligi Yoʻlovchi transportining barcha turlari harakatini litsenziyalash va muvofiqlashtirish departamenti faoliyatini tashkil etish toʻgʻrisida” 2006-yil 18-yanvardagi PQ-262-sonli qarori 4-bandining toʻrtinchi xatboshi chiqarib tashlansin. 2. Ushbu qarorning ijrosini nazorat qilish Oʻzbekiston Respublikasi Bosh vazirining oʻrinbosari B. Zakirov zimmasiga yuklansin.
Menejment tizimlarini sertifikatlashtirish tartibi toʻgʻrisidagi nizomning 1-ilovasiga oʻzgartirish kiritish haqida
(order, 2024-11-28)

Oʻzbekiston Respublikasi Vazirlar Mahkamasining 2016-yil 24-avgustdagi 275-son “Iqtisodiy faoliyat turlarini tasniflashning xalqaro tizimiga oʻtish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston standartlashtirish, metrologiya va sertifikatlashtirish agentligi bosh direktorining 2016-yil 4-yanvardagi 2-son buyrugʻi (roʻyxat raqami 2754, 2016-yil 16-yanvar) (Oʻzbekiston Respublikasi qonun hujjatlari toʻplami, 2016-y., 3-son, 29-modda) bilan tasdiqlangan Menejment tizimlarini sertifikatlashtirish tartibi toʻgʻrisidagi nizomning 1-ilovasidagi “XXTUT” qisqartmasi “IFUT” qisqartmasi bilan almashtirilsin. 2. Mazkur buyruq 2017-yil 1-yanvardan kuchga kiradi.
Oʻzbekiston Respublikasi Prezidentining ayrim hujjatlariga oʻzgartirish kiritish, shuningdek baʼzilarini oʻz kuchini yoʻqotgan deb hisoblash toʻgʻrisida
(decree, 2025-11-26)

Oʻzbekiston Respublikasi Prezidentining “Oʻzpaxtasanoateksport” xolding kompaniyasini tashkil etish toʻgʻrisida” 2015-yil 27-oktabrdagi PF-4761-sonli Farmoniga hamda Oʻzbekiston Respublikasi Prezidentining “Oʻzpaxtasanoateksport” xolding kompaniyasi faoliyatini tashkil etish chora- tadbirlari toʻgʻrisida” 2015-yil 28-oktabrdagi PQ-2422-sonli qaroriga muvofiq: 1. Oʻzbekiston Respublikasi Prezidentining baʼzi hujjatlari ilovaga muvofiq oʻz kuchini yoʻqotgan deb hisoblansin. 2. Oʻzbekiston Respublikasi Prezidentining “Oʻzpaxtasanoat-eksport” xolding kompaniyasi faoliyatini tashkil etish chora-tadbirlari toʻgʻrisida” 2015-yil 28-oktabrdagi PQ-2422-sonli qarori 2-bandining beshinchi xatboshidagi “AJning namunaviy tuzilmasi hamda uning tarkibiga kiruvchi paxta terminallarining roʻyxati 4, 4a va 4b-ilovalarga muvofiq” soʻzlari “AJ paxta terminalining namunaviy tuzilmasi 4 va 4a-ilovalarga muvofiq” soʻzlari bilan almashtirilsin. 3. Oʻzbekiston Respublikasi Moliya vazirligi, Tashqi iqtisodiy aloqalar, investitsiyalar va savdo vazirligi, Qishloq va suv xoʻjaligi vazirligi hamda boshqa vazirliklar va idoralar bir oy muddatda oʻzlari qabul qilgan normativ-huquqiy hujjatlarni ushbu Farmonga muvofiqlashtirsin. 4. Mazkur Farmonning ijrosini nazorat qilish Oʻzbekiston Respublikasi Bosh vazirining birinchi oʻrinbosari, moliya vaziri R. Azimov zimmasiga yuklansin. 1. Oʻzbekiston Respublikasi Prezidentining “Oʻzbekiston Respublikasi Prezidentining ayrim hujjatlariga oʻzgartish va qoʻshimchalar kiritish toʻgʻrisida” 2014-yil 8-iyuldagi PF-4631-sonli Farmoni ilovasining 28-bandi. 2. Oʻzbekiston Respublikasi Prezidentining “Paxta tolasini sotish va uning uchun hisob-kitob qilish mexanizmini tartibga solish toʻgʻrisida” 2006-yil 29-avgustdagi PQ-456-sonli qarori. 3. Oʻzbekiston Respublikasi Prezidentining “Oʻzbekiston Respublikasi Prezidentining ayrim qarorlariga oʻzgartishlar kiritish toʻgʻrisida” 2008-yil 11-martdagi PQ-815-sonli qarori ilovasining 2-bandi. 4. Oʻzbekiston Respublikasi Prezidentining “Oʻzbekiston Respublikasining 2009-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida” 2008-yil 29-dekabrdagi PQ-1024- sonli qarori 31-ilovasining 2-bandi. 5. Oʻzbekiston Respublikasi Prezidentining “Oʻzpaxtasanoateksport” xolding kompaniyasi faoliyatini tashkil etish chora-tadbirlari toʻgʻrisida” 2015-yil 28-oktabrdagi PQ-2422-sonli qarorining 4b-ilovasi. 6. Oʻzbekiston Respublikasi Prezidentining “Oʻzbekiston Respublikasining 2016-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida” 2015-yil 22-dekabrdagi PQ-2455-sonli qarori 13-1-ilovasining 15-qatori va 3-izohi, 36-ilovasining 2-bandi.
Oʻzbekiston Respublikasi Oliy va oʻrta maxsus taʼlim vazirligi markaziy apparati tuzilmasiga qisman oʻzgartirishlar kiritish toʻgʻrisida
(resolution, 2024-05-07)

Oʻzbekiston Respublikasi Oliy va oʻrta maxsus taʼlim vazirligi faoliyati yanada takomillashtirilishini taʼminlash hamda oliy taʼlim sohasida amalga oshirilayotgan tadbirlarni tizimli nazorat qilish samaradorligini oshirish va muvofiqlashtirish maqsadida Vazirlar Mahkamasi qaror qiladi: 1. Oʻzbekiston Respublikasi Oliy va oʻrta maxsus taʼlim vazirligi markaziy apparati tuzilmasiga qisman oʻzgartirishlar kiritilsin va ilovaga muvofiq tasdiqlansin. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Fan va texnologiyalar rivojlanishini muvofiqlashtirish va boshqarishni takomillashtirish chora-tadbirlari toʻgʻrisida” 2006-yil 7-avgustdagi PQ-436-son qarori)” 2006-yil 2-oktabrdagi 207-son qarorining 2-bandi, shuningdek qarorga 3-ilova (Oʻzbekiston Respublikasi QT, 2006-y., 10-son, 73-modda) oʻz kuchini yoʻqotgan deb hisoblansin. 3. Mazkur qaror bajarilishini nazorat qilish Oʻzbekiston Respublikasi Bosh vazirining birinchi oʻrinbosari, moliya vaziri R.S. Azimov zimmasiga yuklansin.
Oʻzbekiston Respublikasi Prezidentining “Oʻzbekiston Respublikasining 2016-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2015-yil 22-dekabrdagi PQ-2455-sonli qaroriga oʻzgartish kiritish haqida
(resolution, 2016-09-23)

Mahalliy budjetlarni yanada optimallashtirish va daromadlarini oshirish, tadbirkorlik subyektlariga alkogolli mahsulotlar bilan chakana savdoni amalga oshirish huquqi uchun ruxsatnomalar berish boʻyicha sifatli xizmat koʻrsatilishini taʼminlash maqsadida: 1. Oʻzbekiston Respublikasi Prezidentining “Oʻzbekiston Respublikasining 2016-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2015-yil 22-dekabrdagi PQ-2455-sonli qarori 22-ilovasining “***” izohi (havolasi) quyidagi tahrirda bayon etilsin: “***Alkogolli mahsulotlar bilan chakana savdo qilish, shu jumladan umumiy ovqatlanish korxonalari tomonidan alkogolli mahsulotlar sotish huquqi uchun yigʻim yagona hisobvaraqqa kelib tushadi, keyinchalik mablagʻlar budjet va tadbirkorlik subyektlariga “yagona oyna” prinsipiga binoan davlat xizmatlari koʻrsatuvchi yagona markaz oʻrtasida, Toshkent shahrida esa budjet hamda Savdo, xizmat koʻrsatish sohasi va xalq isteʼmol tovarlari ishlab chiqarish departamenti oʻrtasida Oʻzbekiston Respublikasi Moliya vazirligi tomonidan oʻrnatilgan tartibda taqsimlanadi. Qimmatbaho metallar va qimmatbaho toshlardan yasalgan buyumlar bilan chakana savdo qilish huquqi uchun yigim toʻliq budjet hisobiga oʻtkaziladi”. 2. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R. Azimov zimmasiga yuklansin.
Oʻzbekiston Respublikasi Prezidentining ayrim qarorlariga oʻzgartish va qoʻshimchalar kiritish toʻgʻrisida
(resolution, 2016-09-22)

Oʻzbekiston Respublikasi Prezidentining “Yangi va qayta ishlangan meva-sabzavot mahsulotlarini eksport qiluvchi ixtisoslashtirilgan “Oʻzagroeksport” tashqi savdo kompaniyasini tashkil etish toʻgʻrisida” 2016-yil 7-apreldagi PQ-2515-sonli qaroriga muvofiq hamda respublikaning oziq-ovqat sanoatini boshqarish mexanizmi va tizimini yanada takomillashtirish maqsadida: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartish va qoʻshimchalar kiritilsin. 2. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R. Azimov zimmasiga yuklansin. 1. Oʻzbekiston Respublikasi Prezidentining “Iqtisodiyotda xususiy mulkning ulushi va ahamiyatini oshirish chora-tadbirlari toʻgʻrisida” 2015-yil 28-apreldagi PQ–2340-sonli qarorida (Oʻzbekiston Respublikasi QT, 2015-yil 4-may, 17-1, 216-modda): a) 1-ilovaning 47-pozitsiyasi chiqarib tashlansin; b) 2-ilovaning 40, 43, 47, 94, 95, 113 va 121-pozitsiyalari chiqarib tashlansin. 2. Oʻzbekiston Respublikasi Prezidentining “Respublika oziq-ovqat sanoatini boshqarishni tashkil etishni yanada takomillashtirish chora-tadbirlari toʻgʻrisida” 2016-yil 18-fevraldagi PQ-2492-sonli qarorining 3-ilovasida: a) I boʻlimdagi 11, 19, 20, 29, 37 va 38-pozitsiyalar chiqarib tashlansin; b) IV boʻlim quyidagi mazmundagi 14-band bilan toʻldirilsin: “14. “Oʻzagroeksport” ITSK AJ — yangi va qayta ishlangan meva-sabzavot mahsulotlarini eksport qilish”. 3. Oʻzbekiston Respublikasi Prezidentining “Yangi va qayta ishlangan meva-sabzavot mahsulotlarini eksport qiluvchi ixtisoslashtirilgan “Oʻzagroeksport” tashqi savdo kompaniyasini tashkil etish toʻgʻrisida” 2016-yil 7-apreldagi PQ-2515-sonli qarorining 8-bandida: a) ikkinchi xatboshidan “kompaniya aksiyalarining 51 foizidan kam boʻlmagan qismi davlatda saqlanib qolishini nazarda tutgan holda” soʻzlari chiqarib tashlansin; b) toʻrtinchi xatboshidagi “Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi” soʻzlari “Oʻzbekoziqovqatxolding” xolding kompaniyasi” soʻzlari bilan almashtirilsin.
Oʻzbekiston Respublikasi Prezidentining ayrim qarorlariga oʻzgartishlar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida
(resolution, 2025-11-26)

Xalqaro standartlarga muvofiq ishlab chiqilgan, Oʻzbekiston Respublikasi iqtisodiy faoliyat turlarining Umumdavlat klassifikatorini davlat boshqaruvi organlari faoliyatida qoʻllashni taʼminlash maqsadida: 1. Oʻzbekiston Respublikasi Prezidentining ayrim qarorlariga 1-ilovaga muvofiq oʻzgartishlar kiritilsin. 2. Oʻzbekiston Respublikasi Prezidentining baʼzi qarorlari 2-ilovaga muvofiq oʻz kuchini yoʻqotgan deb hisoblansin. 3. Ushbu qaror 2017-yilning 1-yanvaridan kuchga kiradi. 4. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R. Azimov zimmasiga yuklansin. 1. Oʻzbekiston Respublikasi Prezidentining 2005-yil 10-fevraldagi PQ-3-sonli qarori bilan tasdiqlangan uy-joy mulkdorlari shirkatlarini davlat roʻyxatidan oʻtkazish va hisobga qoʻyish tartibi toʻgʻrisidagi Nizomda: 4-ilovaning 7-pozitsiyasidagi “Faoliyat turi XXTUT kod” chiqarib tashlansin; 6-ilovadagi “Tarmoq kodi: (faoliyat turi) — XXTUT” soʻzlari chiqarib tashlansin; 2. Oʻzbekiston Respublikasi Prezidentining “Oʻzbekiston Respublikasining 2016-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2015-yil 22-dekabrdagi PQ-2455-sonli qarori 36-ilovasining 19-bandi.
Meva-sabzavot, uzum va poliz mahsulotlarini eksport qilishni ragʻbatlantirishga doir qoʻshimcha chora-tadbirlar toʻgʻrisida
(resolution, 2024-08-16)

Eksport salohiyatini kengaytirish, tashqi bozorlarda talab yuqori boʻlgan meva-sabzavot, uzum va poliz mahsulotlarini eksportga yetkazib berish hajmlarini koʻpaytirish va turlarini kengaytirish maqsadida: 3. 2016-yil 20-sentabrdan boshlab Oʻzbekiston Respublikasi Prezidentining ilovaga muvofiq ayrim hujjatlariga oʻzgartirishlar kiritilsin. 4. “Oʻzbekoziqovqatxolding” xolding kompaniyasi Oʻzbekiston Respublikasi Adliya vazirligi, tegishli vazirliklar va idoralar bilan birgalikda qonun hujjatlariga ushbu qarordan kelib chiquvchi oʻzgartirishlar va qoʻshimchalar toʻgʻrisida Vazirlar Mahkamasiga bir oy muddatda takliflar kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Oʻzbekiston Respublikasi Prezidentining “Yangi va qayta ishlangan meva-sabzavot mahsulotlarini eksport qiluvchi ixtisoslashtirilgan “Oʻzagroeksport” tashqi savdo kompaniyasini tashkil etish toʻgʻrisida” 2016-yil 7-apreldagi PQ-2515-son qarorining 6-bandi oʻz kuchini yoʻqotgan deb hisoblansin. 2. Oʻzbekiston Respublikasi Prezidentining “Meva-sabzavot, kartoshka va poliz mahsulotlarini xarid qilish va ulardan foydalanish tizimini takomillashtirish chora-tadbirlari toʻgʻrisida” 2016-yil 12-apreldagi PQ-2520-son qarorining 3-bandida: oltinchi xatboshi quyidagi tahrirdagi oltinchi — toʻqqizinchi xatboshilar bilan almashtirilsin: “yangi, quritilgan va qayta ishlangan meva-sabzavot, uzum va poliz mahsulotlarini eksportga yetkazib berish yuklab joʻnatilayotgan mahsulot qiymatining kamida 30 foizini oldindan toʻlash sharti bilan amalga oshiriladi, qolgan qismiga esa tasdiqlangan bank akkreditivi ochiladi yoxud birinchi klassli xorijiy bank kafolati rasmiylashtiriladi. Bunda “Oʻzagroeksport” AJ ixtisoslashtirilgan tashqi savdo kompaniyasi yangi, quritilgan va qayta ishlangan meva-sabzavot, uzum va poliz mahsulotlarini toʻgʻridan-toʻgʻri eksport kontraktlari asosida, shuningdek fermer va dehqon xoʻjaliklari, agrofirmalar va qayta ishlovchi korxonalar bilan tuzilgan komissiya shartnomalari boʻyicha, oldindan toʻlovsiz, tasdiqlangan bank akkreditivi ochmasdan yoxud birinchi klassli xorijiy bank kafolatini rasmiylashtirmasdan va hisob-kitoblar toʻgʻrisida maʼlumotnoma taqdim etmasdan: “Oʻzagroeksport” AJning chet elda ochilgan qoʻshma korxonalari va savdo uylari; Oʻzbekiston Respublikasi Vazirlar Mahkamasi qarori bilan tasdiqlanadigan roʻyxat boʻyicha ishonchli va uzoq muddatli sheriklar hisoblanadigan yetakchi xorijiy tashkilotlar — import qiluvchilar manziliga chiqarish va sotish huquqiga ega”; yettinchi — toʻqqizinchi xatboshilar tegishli ravishda oʻninchi — oʻn ikkinchi xatboshilar deb hisoblansin.
Oʻzbekiston Respublikasi Prezidentining ayrim hujjatlariga oʻzgartishlar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida
(decree, 2025-11-26)

Oʻzbekiston Respublikasi Prezidentining “Meva-sabzavot mahsulotlarini tayyorlash va gʻamlash korxonalari uyushmasi — “Oʻzbekoziqovqatzaxira”ni tashkil etish toʻgʻrisida” 2016-yil 8-apreldagi PQ-2517-sonli qaroriga muvofiq: 1. Oʻzbekiston Respublikasi Prezidentining ayrim qarorlariga 1-ilovaga muvofiq oʻzgartishlar kiritilsin. 2. Oʻzbekiston Respublikasi Prezidentining baʼzi hujjatlari 2-ilovaga muvofiq oʻz kuchini yoʻqotgan deb hisoblansin. 3. Ushbu Farmonning ijrosini nazorat qilish Oʻzbekiston Respublikasi Bosh vazirining oʻrinbosari Gʻ. Ibragimov zimmasiga yuklansin. 3. Oʻzbekiston Respublikasi Prezidentining “Oʻzbekiston Respublikasining 2010-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida” 2009-yil 22-dekabrdagi PQ-1245-sonli qarorida: b) 30-ilovaning 2-bandi oʻz kuchini yoʻqotgan deb hisoblansin. 4. Oʻzbekiston Respublikasi Prezidentining “Iqtisodiyotda xususiy mulkning ulushi va ahamiyatini oshirish chora-tadbirlari toʻgʻrisida” 2015-yil 28-apreldagi PQ-2340-sonli qarorida: a) 2-ilovaning “Ulgurji savdo korxonalari uyushmasi” qatoridagi “Ulgurji savdo korxonalari uyushmasi” soʻzlari “Meva-sabzavot mahsulotlarini tayyorlash va gʻamlash korxonalar uyushmasi “Oʻzbekoziqovqatzaxira” soʻzlari bilan almashtirilsin; b) 7-ilovaning 2-bandi oʻz kuchini yoʻqotgan deb hisoblansin. 5. Oʻzbekiston Respublikasi Prezidentining “Oʻzbekiston Respublikasi Vazirlar Mahkamasining ijro etuvchi tuzilmasini tasdiqlash toʻgʻrisida” 2015-yil 23-iyuldagi PQ–2374-sonli qarori 5-ilovasining “Muvofiqlashtiruvchi vazirliklar, idoralar, xoʻjalik birlashmalari” boʻlimidagi “Oʻzulgurjisavdoinvest” uyushmasi” soʻzlari “Meva-sabzavot mahsulotlarini tayyorlash va gʻamlash korxonalari uyushmasi — “Oʻzbekoziqovqatzaxira” soʻzlariga almashtirilsin. 1. Oʻzbekiston Respublikasi Prezidentining “Ulgurji va chakana savdoni liberallashtirish hamda uni rivojlantirish uchun qulay shart-sharoit yaratish chora-tadbirlari toʻgʻrisida” 2006-yil 23-fevraldagi PF-3722-sonli Farmoni. 2. Oʻzbekiston Respublikasi Prezidentining “Oʻzbekiston Respublikasi Prezidentining ayrim Farmonlariga oʻzgartish va qoʻshimchalar kiritish toʻgʻrisida” 2009-yil 27-fevraldagi PF-4087-sonli Farmoni ilovasining 11-bandi. 3. Oʻzbekiston Respublikasi Prezidentining “Oʻzbekiston Respublikasi Prezidentining ayrim hujjatlariga oʻzgartishlar kiritish toʻgʻrisida” 2011-yil 23-maydagi PF-4311-sonli Farmoni. 4. Oʻzbekiston Respublikasi Prezidentining “Ixtisoslashtirilgan ulgurji baza-kontoralarni soliqqa tortish tartibini takomillashtirish toʻgʻrisida” 2006-yil 8-iyundagi PQ-374-sonli Qarori. 5. Oʻzbekiston Respublikasi Prezidentining “Mevasabzavottayyorlovsavdo” ixtisoslashtirilgan hududiy kompaniyalarni tugatish chora-tadbirlari toʻgʻrisida” 2011-yil 9-noyabrdagi PQ-1638-sonli Qarorining 1-bandi.
Alkogolli mahsulotlar bilan chakana savdo qilish qoidalariga oʻzgartish va qoʻshimchalar kiritish toʻgʻrisida
(resolution, 2021-07-14)

“Alkogol va tamaki mahsulotlarining tarqatilishi hamda isteʼmol qilinishini cheklash toʻgʻrisida”gi Oʻzbekiston Respublikasi Qonuniga muvofiq, shuningdek, fuqarolarning sogʻligʻini, avvalo yigirma yoshga toʻlmagan shaxslarning sogʻligʻini alkogol mahsulotlari isteʼmol qilishning zararli taʼsiridan himoya qilishni taʼminlash hamda alkogolli mahsulotlar bilan chakana savdo qilishni yanada tartibga solish maqsadida: 1. Oʻzbekiston Respublikasi Prezidentining 2007-yil 16-martdagi PQ-605-sonli qarori bilan tasdiqlangan alkogolli mahsulotlar bilan chakana savdo qilish qoidalariga ilovaga muvofiq oʻzgartish va qoʻshimchalar kiritilsin. 2. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R. Azimov zimmasiga yuklansin. 1. 15-bandida: birinchi xatboshi quyidagi tahrirda bayon etilsin: “Alkogolli mahsulotlarni sotish taqiqlanadi:”; quyidagi mazmundagi ikkinchi — beshinchi xatboshilar qoʻshilsin: “savdo avtomatlari orqali; bolalar oʻyinchoqlari, konfetlar yoki bolalar assortimentiga kiruvchi boshqa tovarlarni imitatsiya qiluvchi (shularga oʻxshatib ishlangan boʻlsa); savdo qilinayotgan joylarda yigirma yoshga toʻlmagan shaxslarga uni sotishga yoʻl qoʻyilmasligi, shuningdek alkogolli mahsulotlarning inson sogʻligʻiga zararli taʼsiri toʻgʻrisidagi ogohlantiruvchi yozuvlar boʻlmagan hollarda; alkogolli mahsulotlarning tarasida alkogolli mahsulotlarni isteʼmol qilish inson sogʻligʻiga zararli taʼsir qilishi toʻgʻrisida matn va (yoki) rasm shaklidagi tibbiy ogohlantirish mavjud boʻlmagan hollarda”. Ikkinchi — oʻn uchinchi xatboshilar tegishli ravishda oltinchi — oʻn yettinchi xatboshilar deb hisoblansin. 2. Quyidagi mazmundagi 151-bandi bilan toʻldirilsin: “151. Alkogolli mahsulotlar bilan savdo qilayotgan sotuvchi yigirma yoshdan kichikroq koʻringan xaridordan uning yoshini tasdiqlovchi hujjatni koʻrsatishni talab qilishi, hujjat mavjud boʻlmagan taqdirda esa alkogolli mahsulot sotishni rad etishi shart”.
Vazirlar Mahkamasining “Qashqadaryo viloyatining Shahrisabz shahrida obyektlarni qurish va rekonstruksiya qilishga doir kompleks chora-tadbirlar dasturi toʻgʻrisida” 2014-yil 20-fevraldagi 31-son qaroriga oʻzgartirish kiritish haqida
(resolution, 2024-05-07)

Shahrisabz shahrining tarixiy maydonida qurilayotgan majmualardan samarali foydalanish, ularning tarixiy-arxitekturaviy va turizm salohiyatini yanada rivojlantirish, milliy hunarmandchilikni qoʻllab-quvvatlashga har tomonlama koʻmaklashish, hunarmandlar uchun qulay shart-sharoitlar yaratish maqsadida Vazirlar Mahkamasi qaror qiladi: 1. Vazirlar Mahkamasining “Qashqadaryo viloyatining Shahrisabz shahrida obyektlarni qurish va rekonstruksiya qilishga doir kompleks chora-tadbirlar dasturi toʻgʻrisida” 2014-yil 20-fevraldagi 31-son qarorining (Oʻzbekiston Respublikasi qonun hujjatlari toʻplami, 2014-y., 8-son, 82-modda) 7-bandi quyidagi tahrirda bayon qilinsin: “7. Tijorat banklariga: buyurtmachilarga hamda Dasturga kiritilgan obyektlarni qurish, rekonstruksiya qilish va mukammal taʼmirlashni amalga oshirish uchun jalb etilgan pudrat tashkilotlariga Oʻzbekiston Respublikasi Markaziy bankining qayta moliyalashtirish stavkasidan yuqori boʻlmagan stavkalar boʻyicha kreditlar ajratish; Shahrisabz shahrining tarixiy maydonida qurilgan tadbirkorlik obyektlarini sotib olish uchun tadbirkorlar va hunarmandlarga 15 yil muddatga Oʻzbekiston Respublikasi Markaziy bankining qayta moliyalashtirish stavkasidan yuqori boʻlmagan foiz stavkalari boʻyicha kreditlar ajratish tavsiya etilsin”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.